180 



Opsugningen. 



begge Sider. Disse Kendsgærninger ere blevne nøje studerede og 

 man har givet dem Navn af Osmose og Dialyse. Visse Sub- 

 stanser have meget let ved at passere gennem Membraner over i 

 en Væske, hvor de oprindelig ikke findes; dem kalder man krystal- 

 loide Stoffer, fordi de i Regelen ere i Stand til at krystallisere. 

 Andre Stoffer ere derimod meget uvillige til at foretage denne 

 Vandring, og de kaldes kolloide Stoffer, fordi Typen for dem 

 er Limen (colla). Fordøjelsens Formaal er jo nu at omdanne saa- 

 vel de faste Stoffer som de flydende kolloide Stoffer til flydende 



krystalloide Stoffer; vi 

 have saaledes set* at Sti- 

 velsestofferne omdannes 

 til Druesukker, og at de 

 forskellige Æggehvide- 

 stoffer der findes i Blod, 

 Æg, Muskelkød ligesom 

 ogsaa Gluten i Kornet 

 o. s. v. omdannes til Pep- 

 toner, der ere krystal- 

 loide Stoffer. 



Efter Fordøjelses- 

 processen er altsaa Alt 

 hvad der befinder sig i 

 Tarmen, Vand, Alkohol, 

 de i Vand opløste Salte, Sukkerstofferne, de til Glykose omdannede 

 Stivelsestoffer og Æggehvidestofferne der ere blevne til Peptoner, 

 alt dette er gaaet over til at være krystalloide Stoffer, der ere i 

 Stand til at væde Membranvæggen, at opsuges af den og fra den 

 at trænge ind i Blodet. Af Blodet kan derimod Intet eller næsten 

 Intet trænge ud. 



Blodets Æggehvidestof er nemlig i høj Grad kolloid, og af de 

 andre Grundstoffer, Saltene, er der i det Mindste lige saa store 

 Mængder til Stede i den fordøjede Næringsvæske som i Blodet, saa 

 at de ikke have nogen Tilbøjelighed til at forlade Blodet for at 

 gaa over i den. 



Fig. 182. Lungeblærernes Haarkarnet. 

 (60 Gange Forstørrelse.) 



